钦定古今图书集成/理学汇编/学行典/第193卷 > 周琬
## 钦定古今图书集成/理学汇编/学行典/第193卷 > 周琬

按《明外史孝义传》：“周琬，江宁人。洪武时，父为滁州知
州，坐罪论死。琬年十六，叩阍请代。帝疑受人教，命斩
之，琬颜色不变。帝异之，命宥父死，谪戍边。琬复请曰：
‘戍与斩，均死尔。父死，臣安用生为，愿就死以赎父戍’。
帝佯怒，命缚赴市曹，琬色甚喜。帝察其诚，即赦之，亲
题御屏曰‘孝子周琬’。寻授兵科给事中。”